LIETUVOS SVEIKATOS MOKSLŲ UNIVERSITETO LIGONINĖS KAUNO KLINIKŲ
ANTŽEMINĖS AUTOMOBILIŲ STOVĖJIMO AIKŠTELĖS, ADRESU EIVENIŲ G. 2, KAUNAS, RANGOS DARBŲ SU PROJEKTO PARENGIMU IR PROJEKTO VYKDYMO PRIEŽIŪRA
TECHNINĖ SPECIFIKACIJA

1. Bendrosios nuostatos

1.1. Perkančioji organizacija – Lietuvos sveikatos mokslų universiteto ligoninė Kauno klinikos (toliau – Kauno klinikos, Užsakovas arba Perkančioji organizacija).
1.2. Rangovas – atrinktas Lietuvos Respublikos viešųjų pirkimų įstatymo nustatyta tvarka.
1.3. Pirkimo objektas – antžeminės automobilių stovėjimo aikštelės, adresu Eivenių g. 2, Kaunas, rangos darbai su projekto parengimu ir projekto vykdymo priežiūra - (toliau – Darbai).
1.4. Statinio (statinių grupės) pavadinimas – naujai statoma antžeminė automobilių stovėjimo aikštelė.
1.5. Statybos vieta (adresas) – Eivenių g. 2., Kaunas.
1.6. Statinio kategorija – neypatingas, jeigu pagal rengiamo projekto sprendinius ir teisės aktų reikalavimus nenustatoma kita statinio kategorija.
1.7. Statinio grupė pagal paskirtį – inžineriniai statiniai.
1.8. Statinio pogrupis pagal paskirtį – susisiekimo komunikacijos (automobilių stovėjimo aikštelė).
1.9. Statinio projektas – projektas turi būti parengtas Rangovo. 

2. Rangovo atliekamų Darbų apimtis ir terminai

2.1. Aikštelėje turi būti įrengta ne mažiau kaip 74 automobilių stovėjimo vietos. Automobilio stovėjimo vietos matmenys, statant automobilius 90° kampu, turi būti ne mažesnės kaip 2,50 × 5,00 m, jeigu konkrečiai vietai taikomi teisės aktai nenustato didesnių parametrų. Pravažiavimų plotis nustatomas vadovaujantis STR 2.06.04:2014 ir projekto sprendiniais.
2.2. Rangovas turi parengti projektą bei gauti visus reikiamus leidimus statybos darbams vykdyti. 
2.2.1. Projekte sudėtyje turi būti numatyta, bet neapsiribota, šios projekto dalys: automobilių aikštelės lietaus surinkimo tinklų įrengimas, esamų elektros tinklų perkėlimas iškėlimas, elektros pastotės iškėlimas, naujų elektros tinklų aikštelės apšvietimui įrengimas, sklypo sutvarkymas: žemės darbai, naujos ir esamos aikštelės bei kelio lygių suvedimas, vejų įrengimas, pagrindų asfalto dangoms ir takeliams įrengimas, asfalto dangos skirtos transportui įrengimas, pėsčiūjų takų įrengimas, automobilių stovėjimo aikštelės dangų ženklinimas, automobilių stovėjimo vietų ženklinimas, pėsčiųjų takų ženklinimas, kelio ženklų įrengimą, atraminių sienučių įrengimas pagal projekto sprendinius, vejos bortelių įrengimas kur pėsčiųjų trinkelių danga susijungia su veja ir gatvės bortų įrengimas kur važiuojamoji dalis susijungia su pėsčiųjų taku ar veja.
2.3. Rangovas, rengdamas automobilių stovėjimo aikštelės projektą, turi įvertinti esamų pastotės elektros tinklų ir elektros pastotės įtaką projektuojamai aikštelei bei parengti reikalingus pastotės elektros tinklų ir elektros pastotės iškėlimo sprendinius.
2.3.1. Elektros pastotės ir su ja susijusių elektros tinklų iškėlimo projektavimo bei derinimo su elektros tinklų operatoriumi išlaidos įtraukiamos į Rangovo pasiūlymo kainą.
2.3.2. Elektros pastotės ir jos elektros tinklų fizinis iškėlimo, perkėlimo ir prijungimo darbai į Rangovo pasiūlymo kainą neįtraukiami ir bus perkami atskirai.
2.3.3. Rangovas privalo įvertinti kitų aikštelės teritorijoje esančių elektros tinklų perkėlimo ar apsaugos poreikį ir šių darbų kainą įtraukti į pasiūlymo kainą, išskyrus elektros pastotės ir su ja susijusių tinklų iškėlimo darbus, nurodytus 2.3.2 papunktyje.
2.4. Rangovas, teikdamas pasiūlymą, turi įvertinti, kad projektuojamos automobilių stovėjimo aikštelės teritorijoje po gruntu yra likusių šiltnamio pastato pamatų konstrukcijų, tvoros pamatų betoninių konstrukcijų, stoginės pamatų, grindų betoninių konstrukcijų, asfalto dangos ir kitų mūro bei betono elementų. Orientacinis išvežamo statybinio laužo kiekis – apie 100 m³.
2.5.Rangovas turi numatyti projekto vykdymo priežiūrą statybos laikotarpiu.
2.6. Vykdant statybos užbaigimo procedūrą, Rangovas Užsakovo vardu turės užsakyti naujo statinio kadastrine bylą, išpildomąją dokumentąciją, sklypo plano atnaujinimą, papildant jį naujais statiniais. Visų šių dokumentų parengimas siekiant sklandžiai priduoti statinį valstybinėms institucijoms ir užbaigti statybą turi būti įvertintas Rangovo pasiūlyme. Dokumentai turi būti užsakomi ir parengiami atsižvelgiant į statybos proceso eigą, taip, kad užbaigus statybos darbus būtų galima nedelsiant vykdyti statybos užbaigimo procedūras ir kaip galima greičiau pradėti statinį eksploatuoti
2.7. Topografiniai ir geologiniai tyrimai, reikalingi projektui parengti, rengiami ir apmokami Rangovo. Tyrimų apimtis turi būti pakankama tinkamiems projekto sprendiniams parengti..
2.8. Darbų atlikimo terminai:
2.8.1. Darbų pradžia – Statybvietės perdavimo–priėmimo akto pasirašymo diena;
2.8.2. Bendras Darbų atlikimo terminas – ne ilgesnis kaip 12 mėnesių nuo statybvietės perdavimo–priėmimo akto pasirašymo dienos. Į terminą įskaičiuojamas projektavimo dokumentų parengimas, projekto derinimas, statybą leidžiančio dokumento gavimas, statybos darbai, projekto vykdymo priežiūra, išpildomosios dokumentacijos parengimas ir statybos užbaigimo procedūrų atlikimas, išskyrus atvejus, kai teisės aktuose nustatyti terminai nepriklauso nuo Rangovo veiksmų.

3. Reikalavimai statybinėms medžiagoms, įrangai

3.1. Asfalto dangų pagrindams: reikalavimai pagrindui iš dolomitinės skaldos SPS (skaldos pagrindo sluoksnis) ir ŽPS (žvyro pagrindo sluoksnis) gali būti naudojami 0/32, 0/45, 0/56 nesurištieji mišiniai. Įrengto asfalto pagrindo sluoksnio sutankinimo laipsnis – ne mažesnis kaip 97 %.
3.2. Asfalto dangai apatiniam sluoksniui: dangą sudaro vienas apatinis (Asfalto pagrindo sluoksnis) ne mažesnio storio kaip 10 cm, minimalus sluoksnio svoris – 185 kg/m², sutankinimo laipsnis ≥ 97,0 % ir vienas viršutinis dangos sluoksnis iš karštų asfaltbetonio mišinių. Asfalto pagrindo ir (ar) apatinio sluoksnio dangai – markė AC 22 PS arba AC 32 PS pagal ĮT ASFALTAS 08. Užpildams naudoti aukštos kokybės skaldelę, aukštos kokybės atsijas, gamtinį smėlį, mineralinius miltelius. Frakcijų mišinio dalelių dydžiai ir kiekiai turi atitikti LST 1362 reikalavimus. Plokščių ir pailgų grūdelių turi būti ne daugiau kaip 20% masės. Reikalavimai gamtiniam smėliui – dalelių, didesnių kaip 2 mm neturi būti daugiau kaip 20% masės. Rišiklio rūšis ir markė – PMB 45/80-55. Rišiklio kiekis nustatomas mišinio projektavimo metu, užtikrinant TRA ASFALTAS 08 ir kitų taikomų norminių dokumentų reikalavimus.. Bitumo savybės turi atitikti LST 1362.9-14 reikalavimus. Asfaltbetonio (apatinio sluoksnio) mišinio projektavimas atliekamas Maršalo metodu (LST 1362.16). Asfalto mišinio liekamasis oro tušmių kiekis turi atitikti konkrečiam mišiniui AC 22 PS arba AC 32 PS taikomus TRA ASFALTAS 08 reikalavimu. 
3.3. Asfalto sluoksniai turi būti įrengiami pagal gamintojo technologines rekomendacijas ir taikomų normatyvinių dokumentų reikalavimus, užtikrinant tinkamą sluoksnių sukibimą ir dangos konstrukcijos projektines savybes. Apatinio sluoksnio paviršius turi būti visiškai švarus. Viršutinis dėvimasis asfaltbetonio sluoksnis – markė AC 11 VS pagal ĮT ASFALTAS 08. Užpildams naudoti aukštos kokybės skaldelę, aukštos kokybės atsijas, gamtinį smėlį, mineralinius miltelius. Frakcijų mišinio dalelių dydis ir kiekis turi atitikti LST 1362 reikalavimus. Plokščiųjų pailgų grūdelių kiekis turi būti < 20 masės. Rišiklio markė PMB 45/80-55, bitumo kiekis 5,9-7,2 masės. Bitumo savybės turi atitikti LST EN 12591 reikalavimus.
3.4. Rengiant projektą laikytis ir nenukrypti nuo LR teisės aktų reikalavimų ir techninio reglamento, STR 2.06.04:2014 „Gatvės ir vietinės reikšmės keliai. Bendrieji reikalavimai“, reikalavimų, aktuali redakcija nuo 2026-06-02.
3.5. Lietaus vandens surinkimo sistema turi būti suprojektuota pagal apskaičiuotą paviršinių nuotekų kiekį ir projekto sprendinius. Važiuojamojoje dalyje įrengiami lietaus vandens surinkimo trapai, šuliniai ir jų dangčiai turi būti skirti transporto eismo apkrovoms. Grotelių ir dangčių apkrovos klasė parenkama pagal faktinę įrengimo vietą ir taikomų standartų reikalavimus. Važiuojamojoje dalyje įrengiamų lietaus vandens surinkimo grotelių ir dangčių apkrovos klasė – ne mažesnė kaip D400, jeigu projekto sprendiniuose nenumatytos didesnės apkrovos.
3.6. Betoniniai kelio bortai turi būti skirti važiuojamosios dalies kraštams ir atitikti taikomų LST EN standartų reikalavimus. Bortų klasė, matmenys, betono savybės ir atsparumas aplinkos poveikiui parenkami pagal projekto sprendinius ir eksploatavimo sąlygas.
Vejos bortai turi būti skirti vejos ir pėsčiųjų dangos atskyrimui ir neturi būti naudojami vietose, kuriose juos tiesiogiai veikia transporto priemonių apkrovos.

4. Sutarties vykdymo metu pateikiama dokumentacija

4.1. Parengti automobilių parkavimo aikštelės projektą, projekte numatyti elektros pastotės iškėlimą. Elektros pastotės iškėlimą derinti su elektros skirstymo operatoriumi.
4.2.  Gauti statybos leidimą.
4.3.  Pateikti išpildomąja statybos dokumentaciją.
4.4. Prieš teikiant projekta statybos leidimui gauti, projekto sprendinius suderinti su Užsakovu.

5. Baigiamosios nuostatos

5.1. Techninė specifikacija nelaikoma viršesniu dokumentu už Lietuvos Respublikoje patvirtintus ir galiojančius statybos teisės ir kitus norminius dokumentus.
5.2. Rangovas, teikdamas pasiūlymą, turi įvertinti ir numatyti visus darbus, įskaitant projektavimo ir derinimo darbus bei visų dokumentų parengimą, statybos užbaigimo procedūras ir statinio atidavimą eksploatacijai.
5.3. Jeigu techninėje specifikacijoje, žiniaraštyje (veiklų sąraše) nurodomas konkretus modelis ar tiekimo šaltinis, konkretus procesas, būdingas konkretaus Rangovo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs reikalavimai. Rangovas gali siūlyti geresnių charakteristikų pirkimo objektą.

6. Priedai

6.1. Priedas Nr.1, „Antžeminės utomobilių stovėjimo aikštelės preliminari schema“.
6.2. Priedas Nr.2, „Eivenių g. 2 sklypo statinių išdėstymo planas“. 
6.3. Priedas Nr.3, „Antžeminės automobilių stovėjimo aikštelės minimalūs dangų konstrukcijų reikalavimai“.


